**Dr. Balla Esztella Éva**

*Dr. Balla Esztella a BME Pattantyús-Ábrahám Géza Gépészeti Tudományok Doktori Iskolában végezte doktori tanulmányait 2016 és 2020 között. A 2017/18-as tanévben a Gépészmérnöki Kar képviselője volt az Egyetemi Doktorandusz Képviseletben. 2017 óta vesz részt aktívan a Doktoranduszok Országos Szövetségének munkájában. A 2018/19-es tanévben a Műszaki Tudományok Osztályának elnöke. Disszertációját 2020-ban védte meg „Axiális ventilátor lapát alapmodellek aerodinamikai és aeroakusztikai viselkedése kis Reynolds-számokon” címmel. 2017-ben és 2018-ban elnyerte az Új Nemzeti Kiválóság Program ösztöndíját, szintén ezekben az években nyerte el a Campus Mundi rövid tanulmányút ösztöndíját, melyek támogatásával nemzetközi konferenciákon adott elő. 2020-ban és 2021-ben elnyerte a Nemzet Fiatal Tehetségeiért Ösztöndíjat kutatási tervével. A Conference on Modelling Fluid Flow nemzetközi konferencia titkára, a 2023-ban Budapesten megrendezésre kerülő European Turbomachinery Conference helyi szervező bizottságának tagja. 12 tudományos cikk szerzője, melyből 5 nemzetközi konferencia-, 3 pedig impakt faktoros folyóiratcikk.*

**Dr. Bányász Péter**

*Dr. Bányász Péter a Nemzeti Közszolgálati Egyetem Katonai Műszaki Doktori Iskolájában szerezte meg tudományos fokozatát 2019-ben. Értekezésének címe „A közösségi média lehetőségei és kockázatai a védelmi szférában”.*

*Kutatási területei közé tartozik a kiberbiztonság humán aspektusa, a lélektani műveletek hálózatelméleti megközelítése, illetve a magánszféra és megfigyelés kapcsolata. Már PhD hallgatóként aktív közéleti szerepet vállalt, több tudományos Társaságnak volt meghatározó tagja. A DOSZ Hadtudományi Osztályának alapító tagja, amelynek később tudományos referense volt. Fontos szerepet játszott e minőségében a tudományos utánpótlás nevelésében, és abban, hogy graduális hallgatók is bekapcsolódjanak a tudományos osztályok életébe. Dr. Kiss Dáviddal, az osztály korábbi gazdasági referensével, illetve Orbók Ákossal és Berki Gáborral, az osztály korábbi elnökeivel közösen álmodták meg a Tudomány Kapujában poszterversenyt és kiállítást, amelyet 2014 óta rendszeresen szerveznek meg a DOSZ több tudományos osztályával közösen. Alapító elnöke volt a Magyar Hadtudományi Társaság Kápolnai Pauer István Ifjúsági Klubjának.*

*Dr. Bányász Péter jelenleg a Nemzeti Közszolgálati Egyetem Államtudományi és Nemzetközi Tanulmányok Karának adjunktusa, illetve az Eötvös József Kutatóközpont Kiberbiztonsági Kutatóintézetének kutatója. E mellett vezető mentoroktató az Egyetem Nemzetbiztonsági Szakkollégiumában és Puskás Tivadar Műszaki Szakkollégiumában. Hazai és nemzetközi kutatási projektekben végzett tudományos szakértői tevékenysége mellett a médiában is rendszeresen vállal szereplést tudománynépszerűsítés, illetve információbiztonsági tudatosítás témakörben.*

**Dr. Liska Fanny**

*Dr. Liska Fanny a Pannon Egyetemen 2014-ben Nemzetközi gazdálkodás alapképzési, majd 2016-ban Nemzetközi gazdaság és gazdálkodás mesterképzési szakon szerzett diplomát. Doktori képzését 2016-ban kezdte meg, kutatási területe a szolgáltatáspiaci igénybevevői preferenciák. Doktori értekezésének címe „Co-creation attribútumpreferenciák és attitűdszegmensek a szolgáltatáspiacon”, amelyet 2021. májusában summa cum laude minősítéssel védett meg. Kiemelt szakterülete a digitális- és online marketing. 2018 óta vállalkozóként széles piaci portfolióval rendelkezve segíti üzleti partnereit marketingstratégiai és digitális marketing tanácsadással. Már elsőéves doktoranduszként csatlakozott Pannon Egyetem Doktorandusz Önkormányzatához, amelynek munkájában kezdetben Ellenőrző Bizottsági tagként vett részt, majd 2 évig elnökként vezette a szervezetet, életre keltve a veszprémi Doktorandusz Találkozó rendezvényt.*

*A Doktoranduszok Országos Szövetségének 2019 óta kommunikációért felelős elnökségi tagja. Részt vett több konferencia (Mérföldkő, Tavaszi Szél) megszervezésében, bábáskodott a DOSZFESZT születésekor és országszerte szoros kapcsolatot ápol a doktorandusz közösség tagjaival. Jelenleg a Pannon Egyetem Marketing Intézeti Tanszékének adjunktusa. Az oktatás és kutatás mellett online marketinggel, körforgásos gazdasággal és fenntartható szemléletformálással kapcsolatos projektben dolgozik. Kutatási portfoliójában szerepelnek a szolgáltatásmarketing és sportmarketing vonatkozások. Workshopokkal, előadásokkal bekapcsolódik a Veszprém-Balaton 2023 Európa Kulturális Fővárosa (EKF) programok fejlesztésébe.*

*Hazai és nemzetközi konferenciákon rendszeresen tart előadásokat, igényes publikációi jelennek meg folyóiratokban, konferenciakiadványokban. Fanny a DOSZ-szal továbbra is szoros kapcsolatot ápol, oktatói és projekttevékenységeit elhivatottan végzi és a hazai üzleti szektor online marketing területen történő fejlesztésein elkötelezetten dolgozik.*

**Dr. Szabó Imre Szilárd**

*Dr. Szabó Imre Szilárd 2014-ben végzett jogász szakon a Pázmány Péter Katolikus Egyetem Jog- és Államtudományi Karán. 2016-ban a Pécsi Tudományegyetem Állam- és Jogtudományi Karán munkajogi szakjogász képzettséget szerzett, és még ugyanebben az évben kezdte meg a PhD képzést a Pécsi Tudományegyetem Állam- és Jogtudományi Karán. Az idei évben szerezte meg doktori fokozatát, summa cum laude minősítéssel, értekezésének címe “A szakszervezet jogállása a magyar munkajogban”.. Munkája során elsősorban munkajoggal és munkaügyi kapcsolatokkal foglalkozik. A Károli Gáspár Református Egyetem Munkajogi és Szociális Jogi Tanszékének egyetemi adjunktusa és a Pécsi Tudományegyetem Állam- és Jogtudományi Kar munkajogi szakjogász képzésének oktatója. A Doktoranduszok Országos Szövetségének 2018 és 2020 között a jogi ügyekért felelős elnökségi tagja volt, így többek között ellátta a szervezet jogsegélyszolgálati tevékenységét is.*

**Dr. Szilágyi Árpád**

*Dr. Szilágyi Árpád a Szegedi Tudományegyetemen végzett biológusként, majd tudományos fokozatát is ugyanazon intézményben szerezte meg. Tanulmányai mellett, a közösségért végzett tevékenysége kimagasló volt, mind a graduális, mind a doktori képzés ideje alatt. Kari Hallgatói Önkormányzati képviselő volt a TTIK HÖK testületében emellett pedig a Herman Ottó Kollégium egyik meghatározó személyisége. Először a kollégiumi bizottsági tagja, majd később annak elnöke lett. 2013-tól 2020- ig a Doktoranduszok Országos Szövetségének, Biológiai és Kémiai Tudományok Osztályának vezetőségi tagja volt. Ezen időszak alatt számos szakmai workshop, konferencia és tréning főszervezői és szervezői feladatait látta el. A 2016-os, Szegeden megrendezésre került IV. Mérföldkő Konferencia főszervezője volt. 2016-ban a Doktoranduszok Országos Szövetségének elnökségi tagjai közé választották. Feladatai közé tartozott az új doktori képzéssel és az arra való átállással felmerülő problémák feltérképezése, javaslatok előkészítése. 2014-től az SZTE Doktorandusz Önkormányzatának általános alelnöki, majd 2016-tól 4 éven át a testület elnöki tisztségét látta el. Vezetése alatt az SZTE Doktorandusz Önkormányzata az érdekképviseleten túl egyre nagyobb számban és szélesebb spektrumban szervezett a PhD-s hallgatók részére tanulmányutakat, ismerkedő esteket, szakmai-, valamint*

*szórakoztató- és sport rendezvényeket.*

**Dr. Szűcs Judit**

*Dr. Szűcs Judit a Szegedi Tudományegyetem programtervező informatikus alapszakát 2013-ban, a mesterszakát 2015-ben fejezte be. Képfeldolgozás szakirányra specializálódott, melynek szerelmeseként 2016 őszén kezdte meg a PhD képzést a Szegedi Tudományegyetem Informatika Doktori Iskolájában, Dr. Balázs Péter témavezetésével. Doktori értekezését bináris tomográfia területén végzett kutatásaiból írta, melyet 2021 májusában summa cum laude minősítéssel védett meg. PhD képzése alatt háromszor nyerte el az Új Nemzeti Kiválósági Program ösztöndíját, két alkalommal pedig a Campus Mundi Rövid tanulmányút ösztöndíjat, illetve több külföldi képzésen is részt vett. Több díjat és elismerést elnyert, melyek közül kiemelkedő, hogy 2021-ben a 35. OTDK Informatikai Szekcióban a Roska Tamás Tudományos Előadást ő tarthatta meg.*

*Számos külföldi és hazai konferencián tartott előadást, nívós folyóiratokban és konferencia-kiadványokban szerepelnek publikációi. Dr. Szűcs Judit a tudományos közéletben is aktívan részt vett: doktorandusz éveinek kezdetétől tagja a Doktoranduszok Országos Szövetsége Matematikai és Informatikai Tudományok Osztályának, melynek 1 évig titkári, 2 évig elnöki pozícióját is betöltötte. Számos workshop szervezésében, valamint az évente megrendezésre kerülő WSPS konferencia koordinálásában is szerepelt vállalt. 2017 és 2020 között a Szegedi Tudományegyetem Természettudományi és Informatikai Kar Informatikai Intézetének PhD képviselője volt. A 2021/22-es tanévtől kezdődően főállású adjunktus a Pannon Egyetem Zalaegerszegi Egyetemi Központ Informatikai Rendszerek és Alkalmazásai Tanszékén.*

**Dr. Tóth Zoltán**

*Dr. Tóth Zoltán a Műegyetemen végzett okleveles villamosmérnökként, doktori értekzését a BME Villamosmérnöki Tudományok Doktori Iskolában védte meg 2021-ben summa cum laude. Kutatási területe a valószínűséggel súlyozott vonzási tér elméletén alapuló villámvédelmi fejlesztések kiemelten a megújuló erőművek tématerületére. Doktori tanulmányai előtt is igen aktív volt öntevékeny és szakmai körökben egyaránt, amit a doktori képzés elején az intézményi doktori érdekképviseletbe való csatlakozással bővített ki. 2,5 évig elnökként vezette a BME DÖK-öt. A DOSZ elnökségében 2019-től ez év végéig az innovációért és vállalati kapcsolatokért felelős elnökségi tagi pozíciót tölti be, ahol a kooperatív doktori pályázatokkal, és a szakképzési területért felel mindmás mellett.*

*Az elmúlt évek során több díjban is részesült, amelyek között a legkiemelkedőbb a nemzetközi nagyfeszültségű technikában dományozott International Symposium on High Voltage Engineering Young Scientist Awardja 2019-ben. Részt vett a Koreai-magyar közös kutatási nukleáris vezérlő- és műszerkábelek állapotalapú karbantartási technológiájának fejlesztése, és a Horizon2020 Farcross projektekben is. Jelenleg a Műegyetem és a Semmelweis Egyetem oktató-kutató munkatársa, az MTA köztestületi tagja.*